Giacomin da Veron-a

Giacomin da Veron-a, nassù tra 'l 1255  e 'l 1260, a l'é stait un poeta veronèis. As conòss pa l'ann dla mòrt.

 Biografìa 
A l'era ant l'ordin dij Fra' Minor, ma 'd chiel as sà gnente 'd pi. A dovìa esse dël midem temp ëd Bonvesin de la Riva, përchè a dòvra la midema lenga e a trata ij midem argoment.

Tut lòn ch'as sà 'd Giacomin a l'ha scrivulo chiel ant la penùltima quartin-a dël poemet De Babilonia civitate infernali: "... Iacomino da Verona de l'Orden de' Minori". A l'era donca un francescan vivù ant la sconda metà dël sécol ch'a fà XIII. Com tùit ij fra' a conossìa la lenga latin-a, ma a dovrava 'l veronèis për prediché ai popolan.

 Euvre 
Giacomin da Veron-a a l'é autor ëd doi pemet didàtich an volgar veronèis:
 De Babilonia civitate infernali an 280 vers;
 De Jerusalem celesti an 336 vers.

Ant ël prim a parla dle pen-e dl'inferm, mentre ant lë scond a parla dle gòj dël paradis.

La lenga a l'é cola che peui a sarà ciamà Koinè lombarda-véneta, dovrà 'dcò da Bonvesin, da Uguçon da Laodho, da Gerard Pateg e via fòrt. 

Categorìa:Poeta
Categorìa:Mèis gal-itàlich 2023